**Тел.нөмір -8707-767-09-72**

**ЖСН-941105401579**

**САБЫРАЛЫ Ұлмекен Тәжібекқызы,**

**№29 К.Тленшин атындағы жалпы білім беретін мектебінің логопед-мұғалімі.**

**Түркістан облысы, Сайрам ауданы**

# ТҰТЫҚПАНЫ ТҮЗЕТУ ӘДІСТЕРІ

Тұтықпаны түзетуде мұғалімнің орны ерекше. Мұғалім тұтығушылығы бар баланың отбасымен тығыз байланыс жасайды, Ондай баланы сыныптағы балалардың арасында өзін еркін сөйлеуін қадағалайды, сыныптағы, мектептегі қоғам жұмысына тартып, баланы сөйлеуін түзетуге қызығушылығын артыру керек.Белсендірілуіне жағдай жасайды.

**Тұтықпа — сөйлеу аппаратының бұлшық еттерінің тырысу салдарынан, сөйлеудің жылдамдығы мен ырғақтылығының бұзылуы. Тұтықпаның пайда болуына бас ми қыртысының жүйке процестерінің өзара қатынастарының бұзылуының маңызы зор. Тұтықпаны түзетудің қазіргі замандағы кешенді тәсілдерінің пайда болып қалыптасуының алдында көптеген әдіс тәсілдерді іздестірулер болған. Тұтықпа ілімінің даму тарихында ондай бірнеше әдістер сипатталған.**Түзету жұмысының негізгі міндеттеріне: жалпы, ұсақ, артикуляциялық моторикасын, фонациялық тыныс алуын, сөз қорын молайту т.б. жатады. Түзету педагогикалық жұмыс тұтықпаның клиникалық түріне байланысты жүргізіледі. Баланың өзінің тәртібі мен сөйлеу кемшіліктерін және тұтықпаны түзету тәсілдерін меңгеруі,Оның түзету логопедиялық процесіне белсенді табысты қатысуына мүмкіндік береді. Жұмыс барысында әр түрлі дәстүрлі және арнайы оқу құралдары қолданылады. Оларға көптеген оқулықтар, оқу процесінде, ойындар, фильмдер, видео материалдар жатады. Баланы еркін сөйлеуге тәрбиелеу үшін,алдымен оны асықпай,жәймен сөйлеуге үйрету қажет. Асықпай сөйлеу темпі баланың асықпай қимыл қозғалыс жасауымен бірге жасалады. Әңгімелеу кезінде өзін салмақты әрі қалыпты ұстау сөйлеу әрекеті кезінде сөйлеу темпінің айқын шығуына көмектеседі.Толқуды жеңе білу, қорқыныш-үрейді жойып,тұтығатын баланың осы мақсатқа машықтанудың нәтижесін тұрақтандырады.

Асықпай сөйлеу темпіне тәрбиелеген кезде сөздің анықтылығымен,жасанды емес, шынайы болып шығуына көңіл аудару керек.Сөздерді еркін айта алатын бала,өзінің сөйлеуінен рақат алады,ол өз сезім пікірлерін білдірген кезде дауыс ырғағын,мимикалық жесттерді кеңінен пайдаланады.Ал тұтығу баланы осы мүмкіндіктерден айырады. Дұрыс сөйлеуге тәрбиелеуде сөйлеу кезінде дұрыс тыныс алуды қалыптастыру маңызды. Тыныс алу тұтықпасы бар балалар үшін өте қажетті жаттығу түрі.Оны күнделікті өмірде үзбей қолданып жүрсе үлкен нәтижеге қол жеткізуге болады. Тыныс алу – адам тәнінің аса маңызды қызметтерінің бірі болып табылады. Тыныс алу жаттығуының балалар денсаулығы үшін пайдасы өте зор. Себебі дұрыс тыныс ала отырып баланың сөйлеу тілі де кезегімен қалыптасады.

Тілдік сабақтың мақсаты: қорғаныштық режимін қалыптастыру,алдағы сабаққа ынталандыру,нақты мақсатты анықтау.Қорғаныштық режим-баланың психикасын кері әсер ететін факторлардан қорғау,жайлы орта,жағымды және айналадағылармен теңдік қарым-қатынас, дұрыс сөйлемеу жағдайын ұстап қалуға жол бермеу керек.

Жұмыс барысында жеңілдетілген деп саналатын мынадай сөйлеу формаларын пайдаланамын. Ілеспелі және шағылысқан сөз, сыбыр, нақты сұраққа жауап, өлеңдер оқу, ән айту, жеке дыбыстармен буындарды оқу.

Айна алдында бала өзін еркін ұстау үшін психологиялық тұрғыдан дайындау.

2) Артикуляциялық және мимикалық бұлшықеттерге арналған релаксациялық жаттығулар.

* Тісімізді көрсете отырып,барынша күлеміз.Зейінді беттегі қысымға аударамыз.
* Түтікше, езу тарту.
* Ерінді алға шығара отырып,10 секунд бойы үрлейміз.
* Алдыңғы тіске тілді тірейміз,зейінді тілдегі қысымға аударамыз.
* Ауызды ауаға толтырып,көзімізді барынша ашу.

3) Дауысты дыбыстармен жұмыс

Тіл кемістігі бар балаларға сөздегі дауысты дыбысты бөліп айтуды үйрету үлкен нәтиже береді. Кейбір дауысты дыбыстарды созып айту сөйлеуді жеңілдетіп, тілдегі құрысуларды болдырмайды. Дем шығару арқылы дауысты дыбыстармен жұмыс.

А-о А-о-у-ы М-м-м-м-м-а-а-а М-м-м-м-м-у-у-у

А-о-у А-о-у-ы-и М-м-м-м-м-о-о-о М-м-м-м-м-ы-ы

4) Санау жаттығулары

Бір тыныста терең тыныс алып,санау.

1,2,3,4,5,6,7,8,9,10,11,12,13,14,15,16, … сандарды кері қарай санау.

5) Тыныс алу жаттығулары

* Стрельникованың пародоксальдік тыныс алу әдісі.
* Мұрыннан шулы тыныс алып,жылдам дем алу.
* Насос
* Серіппе
* Өз-өзіңді құшақта
* Мысық

6) «Цигун» қытай жаттығуы.

Босаңсып,терең тыныс алып,ұзақ тыныс шығару.Ішпен тыныс алып,дем шығарғанда ішті ішке тарту.Терең тыныс алып,тілді жоғары көтеріп,дем шығарғанда тілді төмен түсіру керек.

1.Дөңгелек шар

2.Бамбук

3.Феникс

7) “Қабырғаға қарап оқу” стратегиясы

Адам денесінің жетілуі – оның денсаулығы. Егер денің сау болса, онда оны сақтамақ керек, ал егер сау болмаса, онда денсаулықты жетілдіру керек.

Қорыта айтқанда, баламен түрлі әдістерді қолдану арқылы сөздік қорды молайтып қана қоймай, сөздің лексика-грамматикалық құрылымын сауатты байланыстыруды сөйлеу мәнері мен тұтықпай сөйлеуді,ортада өзін еркін сезінуді үйренеді.